CELEX: E2014C0091
Language: mt
Date: 2014-03-26 00:00:00
Title: Deċiżjoni tal-Awtorità ta' Sorveljanza tal-EFTA Nru 91/14/COL tas- 26 ta' Frar 2014 fuq il-mappa tal-għajnuna reġjonali Norveġiża 2014-2020 (In-Norveġja)

12.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 172/52
            
         DEĊIŻJONI TAL-AWTORITÀ TA' SORVELJANZA TAL-EFTA
   Nru 91/14/COL
   tas-26 ta' Frar 2014
   fuq il-mappa tal-għajnuna reġjonali Norveġiża 2014-2020 (In-Norveġja)
   L-AWTORITÀ TA' SORVELJANZA TAL-EFTA (“L-AWTORITÀ”)
   WARA LI KKUNSIDRAT:
   Il-Ftehim dwar iż-Żona Ekonomika Ewropea (“il-Ftehim taż-ŻEE”), b'mod partikolari l-Artikoli 61 sa 63 u l-Protokoll 26 tiegħu,
   Il-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja (“il-Ftehim dwar is-Sorveljanza u l-Qorti”), b'mod partikolari l-Artikolu 24,
   Billi:
   1.   PROĊEDURA
   
               (1)
            
            
               Permezz ta' ittra tal-31 ta' Jannar 2014 l-awtoritajiet Norveġiżi nnotifikaw fil-mappa ta' għajnuna reġjonali tagħhom applikabbli mill-1 ta' Lulju 2014 sal-31 ta' Diċembru 2020 (“il-mappa ta' għajnuna reġjonali”) skont il-paragrafu 156 tal-Linji Gwida tal-Awtorità dwar l-għajnuna reġjonali għall-2014-2020 (“il-RAG”). (1) Dawn il-linji gwida jeħtieġu li l-Istati tal-EFTA li għandhom l-intenzjoni li jagħtu għajnuna reġjonali jinnotifikaw il-mapep ta' għajnuna reġjonali.
            
         
               (2)
            
            
               Din id-deċiżjoni tirrappreżenta l-valutazzjoni tal-Awtorità tal-kompatibbiltà tal-mappa notifikata mal-RAG skont il-paragrafu 157 ta' dawn il-linji gwida. Il-mappa nnifisha ma tinvolvi l-ebda għajnuna mill-istat fi ħdan it-tifsira tal-Artikolu 61 tal-Ftehim taż-ŻEE. L-approvazzjoni tal-mappa mill-Awtorità ma tikkostitwixxix awtorizzazzjoni biex tingħata ebda għajnuna. L-awtorizzazzjoni tal-mappa tistabbilixxi, flimkien mal-RAG, il-qafas għall-għoti ta' għajnuna għall-investiment reġjonali. F'dan ir-rigward il-mappa tikkostitwixxi parti integrali tal-RAG. (2)
               
            
         2.   REĠJUNI ELIĠIBBLI SKONT IT-TEST TAD-DENSITÀ TAL-POPOLAZZJONI
   2.1.   INTRODUZZJONI
   
               (3)
            
            
               L-awtoritajiet Norveġiżi nnotifikaw biss reġjuni li jikkwalifikaw għad-deroga skont l-Artikolu 61(3)(c) tal-Ftehim taż-ŻEE. Minħabba l-PDG per capita relattivament għoli, l-ebda reġjun Norveġiż ma jikkwalifika għad-deroga skont l-Artikolu 61(3)(a) tal-Ftehim taż-ŻEE. (3)
               
            
         
               (4)
            
            
               Fin-Norveġja, reġjuni Statistiċi fuq livell 3 jikkorrispondu għal kontej u reġjuni Statistiċi fuq livell 5 għal muniċipalitajiet.
            
         
               (5)
            
            
               Bħalissa n-Norveġja għandha 19-il kontea u 428 muniċipalità.
            
         
               (6)
            
            
               In-Norveġja għandha tmien provinċji b'densità tal-popolazzjoni ta' inqas minn 12,5 abitant għal kull km kwadru. (4) Dawn huma dawn li ġejjin:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland,
                        
                     
                           4.
                        
                        
                           Nord-Trøndelag,
                        
                     
                           5.
                        
                        
                           Sogn og Fjordane,
                        
                     
                           6.
                        
                        
                           Hedmark,
                        
                     
                           7.
                        
                        
                           Oppland u
                        
                     
                           8.
                        
                        
                           Telemark.
                        
                     
         
               (7)
            
            
               Il-popolazzjoni totali ta' dawn it-8 kontej hija 1 255 027, (5) li tirrappreżenta 25,51 % tal-popolazzjoni Norveġiża. Għaldaqstant, il-kopertura tal-popolazzjoni nazzjonali għan-Norveġja għall-perjodu rilevanti hija ta' 25,51 %. (6)
               
            
         2.2.   APPROĊĊ FLESSIBBLI KIF PERMESS SKONT IL-PARAGRAFU 149 TAL-RAG
   2.2.1.   Erba' kontej inklużi fl-intier tagħhom
   
               (8)
            
            
               L-awtoritajiet Norveġiżi nnotifikaw dawn l-erba' kontej li ġejjin bħala eliġibbli għal għajnuna għall-investiment reġjonali fl-intier tagħhom:
               
                           1.
                        
                        
                           Finnmark,
                        
                     
                           2.
                        
                        
                           Troms,
                        
                     
                           3.
                        
                        
                           Nordland u
                        
                     
                           4.
                        
                        
                           Sogn og Fjordane.
                        
                     
         2.2.2.   Kontej inklużi parzjalment
   
               (9)
            
            
               L-erba' kontej li jifdal huma biss parzjalment koperti mill-mappa notifikata. L-awtoritajiet Norveġiżi spjegaw li l-kontej individwali fin-Norveġja huma ferm eteroġenji. Ċerti kontej jinkludu reġjuni ċentrali b'densitajiet għolja tal-popolazzjoni u attivitajiet ekonomiċi b'saħħithom kif ukoll żoni b'densitajiet baxxi ta' popolazzjoni li jissaraw mad-depopolazzjoni. Dan japplika għal kontej b'densitajiet tal-popolazzjoni 'l fuq u inqas minn 12.5 abitanti għal kull kilometru kwadru. Għal din ir-raġuni, l-awtoritajiet Norveġiżi jargumentaw li żona megħjuna bbażata biss fuq reġjuni Statistiċi fuq livell 3 ma kinux se jirriflettu l-isfidi reali li qed taffaċċja n-Norveġja f'ċerti reġjuni. Għalhekk l-awtoritajiet Norveġiżi applikaw l-approċċ flessibbli stipulat fil-paragrafu 149 tal-RAG meta kkunsidraw id-delimitazzjoni ta' żoni eliġibbli għal għajnuna reġjonali.
            
         2.2.3.   Muniċipalitajiet esklużi
   
               (10)
            
            
               It-tabella 1 hawn taħt tipprovdi ħarsa ġenerali tal-muniċipalitajiet fi kontej b'densità baxxa tal-popolazzjoni esklużi mill-mappa ta' għajnuna reġjonali (“muniċipalitajiet esklużi”).
               
                  Tabella 1
               
               
                           Kontej
                        
                        
                           Muniċipalitajiet
                        
                        
                           Densità tal-popolazzjoni
                        
                     
                           Nord-Trøndelag
                        
                        
                           Stjørdal, Levanger.
                        
                        
                           26,5
                        
                     
                           Hedmark
                        
                        
                           Elverum, Stange, Løten, Ringsaker, Hamar.
                        
                        
                           29,4
                        
                     
                           Oppland
                        
                        
                           Gran, Lunner, Jevnaker, Østre Toten, Gjøvik, Lillehammer.
                        
                        
                           36,6
                        
                     
                           Telemark
                        
                        
                           Bamble, Siljan, Skien, Porsgrunn.
                        
                        
                           75,9
                        
                     
         
               (11)
            
            
               Dawn il-muniċipalitajiet esklużi għandhom popolazzjoni totali ta' 350 555.
            
         2.2.4.   Muniċipalitajiet inklużi
   
               (12)
            
            
               It-tabella 2 hawn taħt tipprovdi ħarsa ġenerali tal-muniċipalitajiet f'kontej b'densità għolja tal-popolazzjoni li huma inklużi fil-mappa ta' għajnuna reġjonali (“muniċipalitajiet inklużi”).
               
                  Tabella 2
               
               
                           Kontej
                        
                        
                           Muniċipalitajiet
                        
                        
                           Densità tal-popolazzjoni
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                        
                           4,4
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Standa, Norddal, Ørsta, Volda, Sande, Vanylven.
                        
                        
                           7,8
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                        
                           6
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                        
                           5
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                        
                           6,7
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                        
                           4,3
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                        
                           3,2
                        
                     
                           Østfold
                        
                        
                           Rømskog, Marker, Aremark.
                        
                        
                           6,9
                        
                     
         
               (13)
            
            
               Dawn iż-żoni inklużi għandhom popolazzjoni totali ta' 349 002.
            
         2.3.   ĦARSA ĠENERALI TA' MUNIĊIPALITAJIET KOPERTI MILL-MAPPA TA' GĦAJNUNA REĠJONALI KIF NOTIFIKAT
   
               (14)
            
            
               It-tabella 3 hawn taħt tipprovdi ħarsa ġenerali tal-muniċipalitajiet kollha inklużi fil-mappa ta' għajnuna reġjonali.
               
                  Tabella 3
               
               
                           Kontej
                        
                        
                           Muniċipalitajiet
                        
                     
                           Finnmark
                        
                        
                           Sør-Varanger, Båtsfjord, Unjárga — Nesseby, Deatnu — Tana, Berlevåg, Gamvik, Lebesby, Kárásjohka — Karasjok, Porsáŋgu — Porsanki –Porsanger, Nordkapp, Måsøy, Kvalsund, Hasvik, Loppa, Alta, Guovdageaidnu — Kautokeino, Hammerfest, Vadsø, Vardø.
                        
                     
                           Troms
                        
                        
                           Kvænangen, Nordreisa, Skjervøy, Gáivuotna — Kåfjord, Storfjord, Lyngen, Karlsøy, Balsfjod, Lenvik, Berg, Torsken, Tranøy, Dyrøy, Sørreisa, Målselv, Salangen, Bardu, Lavangen, Gratangen, Ibestad, Skånland, Kvæfjord, Tromsø, Harstad.
                        
                     
                           Nordland
                        
                        
                           Moskenes, Andøy, Sortland, Øksnes, Bø, Hadsel, Vågan, Vestvågøy, Flakstad, Værøy, Røst, Ballangen, Evenes, Tjeldsund, Lødingen, Tysfjord, Hamarøy, Steigen, Sørfold, Fauske, Saltdal, Beiarn, Gildeskål, Meløy, Rødøy, Træna, Lurøy, Rana, Hemnes, Nesna, Dønna, Hattfjelldal, Grane, Vefsn, Leirfjord, Alstahaug, Herøy, Vevelstad, Vega, Brønnøy, Sømna, Bindal, Narvik, Bodø.
                        
                     
                           Nord-Trøndelag
                        
                        
                           Leka, Nærøy, Vikna, Flatanger, Fosnes, Overhalla, Høylandet, Grong, Namsskogan, Røyrvik, Lierne, Snåsa, Inderøy, Namdalseid, Verran, Verdal, Leksvik, Frosta, Meråker, Namsos, Steinkjer.
                        
                     
                           Sør-Trøndelag
                        
                        
                           Tydal, Selbu, Midtre Gauldal, Holtålen, Røros, Meldal, Rennebu, Oppdal, Osen, Roan, Åfjord, Bjugn, Rissa, Agdenes, Ørland, Frøya, Hitra, Snillfjord, Hemne.
                        
                     
                           Møre og Romsdal
                        
                        
                           Aure, Smøla, Halsa, Rindal, Surnadal, Sunndal, Tingvoll, Gjemnes, Averøy, Eide, Sandøy, Midsund, Nesset, Rauma, Vestnes, Haram, Stordal, Stranda, Norddal, Ørsta, Volda, Sande, Vanylven.
                        
                     
                           Sogn og Fjordane
                        
                        
                           Flora, Gulen, Solund, Hyllestad, Høyanger, Vik, Balestrand, Leikanger, Sogndal, Aurland, Lærdal, Årdal, Luster, Askvoll, Fjaler, Gaular, Jølster, Førde, Naustdal, Bremanger, Vågsøy, Selje, Eid, Hornindal, Gloppen, Stryn.
                        
                     
                           Hordaland
                        
                        
                           Masfjorden, Fedje, Modalen, Vaksdal, Samnanger, Kvam, Voss, Granvin, Ulvik, Eidfjord, Ullensvang, Odda, Jondal, Kvinnherad, Tysnes, Fitjar, Etne.
                        
                     
                           Rogaland
                        
                        
                           Utsira, Kvitsøy, Sauda, Suldal, Hjelmeland, Lund, Sokndal.
                        
                     
                           Vest-Agder
                        
                        
                           Sirdal, Kvinesdal, Hægebostad, Audnedal, Åseral, Marnardal, Flekkefjord, Farsund.
                        
                     
                           Aust-Agder
                        
                        
                           Risør, Gjerstad, Vegårshei, Tvedestrand, Åmli, Evje og Hornnes, Bygland, Valle, Bykle.
                        
                     
                           Telemark
                        
                        
                           Notodden, Kragerø, Drangedal, Nome, Bø, Sauherad, Tinn, Hjartdal, Seljord, Kviteseid, Nissedal, Fyresdal, Tokke, Vinje.
                        
                     
                           Buskerud
                        
                        
                           Nore og Uvdal, Rollag, Krødsherad, Sigdal, Hol, Ål, Hemsedal, Gol, Nes, Flå.
                        
                     
                           Oppland
                        
                        
                           Dovre, Lesja, Sjåk, Lom, Vågå, Nord-Fron, Sel, Sør-Fron, Ringebu, Øyer, Gausdal, Vestre Toten, Søndre Land, Nordre Land, Sør-Aurdal, Etnedal, Nord-Aurdal, Vestre Slidre, Øystre Slidre, Vang.
                        
                     
                           Hedmark
                        
                        
                           Kongsvinger, Nord-Odal, Sør-Odal, Eidskog, Grue, Åsnes, Våler, Trysil, Åmot, Stor-Elvdal, Rendalen, Engerdal, Tolga, Tynset, Alvdal, Folldal, Os.
                        
                     
                           Østfold
                        
                        
                           Rømskog, Marker, Aremark.
                        
                     
         
               (15)
            
            
               In-numru totali ta' muniċipalitajiet koperti mill-mappa ta' għajnuna reġjonali huwa 281.
            
         2.4.   VALUTAZZJONI TAL-APPROĊĊ FLESSIBBLI
   
               (16)
            
            
               Il-paragrafu 149 tal-RAG jistabbilixxi tliet ħtiġijiet li għandhom jiġu ssodisfati sabiex żoni inklużi minn kontej b'densità tal-popolazzjoni ogħla minn 12,5 abitant għal kull kilometru kwadru.
            
         
               (17)
            
            
               L-ewwel nett, l-eżerċizzju ta' inklużjoni m'għandux jirriżulta f'żieda fil-popolazzjoni koperta kif stabbilit fil-paragrafu 142 tal-RAG. Iż-żona tal-għajnuna notifikata minn qabel tkopri 1 253 474 abitant li jirrappreżenta 25,48 % tal-popolazzjoni totali tan-Norveġja, u b'hekk taqa' taħt il-massimu ta' 25,51 % tal-popolazzjoni nazzjonali kif stabbilit fil-paragrafu 142 tal-RAG. L-Awtorità għalhekk tikkonkludi li din il-ħtieġa tiġi ssodisfata.
            
         
               (18)
            
            
               It-tieni nett, il-partijiet tal-kontej li jikkwalifikaw għall-flessibbiltà għandu jkollhom densità tal-popolazzjoni ta' inqas minn 12,5 abitant għal kull kilometru kwadru fil-livell ta' kontea. Kif muri fit-tabella 2 hawn fuq, din il-ħtieġa tiġi ssodisfata għall-muniċipalitajiet inklużi fil-livell ta' kontea.
            
         
               (19)
            
            
               It-tielet nett, il-muniċipalitajiet inklużi għandhom ikunu żoni kontingwi li jmissu ma' kontej b'densità tal-popolazzjoni ta' inqas minn 12,5 abitant għal kull kilometru kwadru. L-Awtorità tikkonkludi li muniċipalitajiet inklużi jissodisfaw din il-ħtieġa, kif turi l-mappa mehmuża bħala Anness ma' din id-deċiżjoni. (7)
               
            
         3.   INTENSITAJIET TAL-GĦAJNUNA
   
               (20)
            
            
               Iż-żoni kollha eliġibbli se jkollhom livell massimu ta' għajnuna ġenerali ta' 15 % ekwivalenti tal-għotja gross (EGħG), dan huwa supplimentat b'żieda ta' 20 % għall-impriżi żgħar jew 10 % għall-impriżi medji. Dawn l-intensitajiet tal-għajnuna jikkonformaw mal-limiti stipulati fil-paragrafi 154 u 155 tal-RAG.
            
         4.   TUL TA' ŻMIEN U RIEŻAMI
   
               (21)
            
            
               F'konformità mal-paragrafu 156 tal-RAG, il-mappa notifikata se tkun fis-seħħ mill-1 ta' Lulju 2014 sal-31 ta' Diċembru 2020. Jekk meħtieġ, kif stipulat fil-paragrafu 161 tal-RAG, il-mappa notifikata tista' tkun soġġetta għal rieżami ta' nofs it-term f'Ġunju 2016 sabiex jiġu identifikati żoni possibbli li jistgħu jkunu eliġibbli għall-għajnuna reġjonali skont l-Artikolu 61(1)(a) tal-Ftehim taż-ŻEE u l-livell tal-intensità tal-għajnuna li jikkorrispondi mal-PDG tagħhom per capita.
            
         
               (22)
            
            
               Barra minn hekk, din id-deċiżjoni ma tillimitax is-setgħat tal-Awtorità biex tirrieżamina l-mappa skont l-Artikolu 1(1) fil-Parti I tal-Protokoll 3 tal-Ftehim dwar is-Sorveljanza u l-Qorti, jekk ikun neċessarju, qabel it-tmiem tal-perjodu msemmi hawn fuq.
            
         5.   KONKLUŻJONI — IL-MAPPA TAL-GĦAJNUNA REĠJONALI HIJA KOMPATIBBLI MAL-RAG
   
               (23)
            
            
               Fuq il-bażi tal-evalwazzjoni ta' hawn fuq, l-Awtorità tqis li l-mappa tal-għajnuna reġjonali Norveġiża għall-2014-2020 hija kompatibbli mal-prinċipji stabbiliti fil-RAG peress li ż-żona koperta ma taqbiżx il-kopertura tal-popolazzjoni eliġibbli kif stipulat fil-paragrafu 142 tal-RAG. Iż-żoni inklużi jilħqu wkoll il-ħtiġijiet l-oħra stabbiliti fil-paragrafu 149 tal-RAG, peress li l-intensitajiet tal-għajnuna jirrispettaw il-limiti stabbiliti fil-paragrafi 154 u 155 tal-RAG, u peress li t-tul ma jaqbiżx it-tul ta' żmien tal-RAG kif stabbilit fil-paragrafu 156 tiegħu.
            
         ADOTTAT DIN ID-DEĊIŻJONI:
   Artikolu 1
   Il-mappa tal-għajnuna reġjonali Norveġiża 2014-2020 hija kompatibbli mal-prinċipji stabbiliti fil-RAG. Il-mappa stipulata fl-Anness ta' din id-deċiżjoni, b'dan tikkostitwixxi parti integrali tal-RAG.
   Artikolu 2
   Din id-Deċiżjoni hija indirizzata lir-Renju tan-Norveġja.
   Artikolu 3
   Il-verżjoni bl-Ingliż biss ta' din id-deċiżjoni hi awtentika.
   
      Magħmul fi Brussell, is-26 ta' Frar 2014.
      
         
            Għall-Awtorità ta' Sorveljanza tal-EFTA
         
         Oda Helen SLETNES
         
            Il-President
         
         Frank BÜCHEL
         
            Membru tal-Kulleġġ
         
      
   
   
      (1)  Adottat bid-Deċiżjoni Nru 407/13/COL tat-23.10.2013, li għadha ma ġietx ippubblikata.
   
      (2)  Il-paragrafu 157 tal-RAG.
   
      (3)  Il-paragrafu 142(a) u 143-144 tal-RAG.
   
      (4)  Il-paragrafu 149 tal-RAG. L-awtoritajiet Norveġiżi, skont il-paragrafu 142, nota f'qiegħ il-paġna 47 tal-RAG, użaw dejta tal-popolazzjoni mill-31 ta' Diċembru 2010.
   
      (5)  Iċ-ċifri tal-popolazzjoni indikati hawnhekk jirriflettu l-informazzjoni riċevuta min-Norveġja fin-notifika tagħha.
   
      (6)  Il-paragrafu 142 tal-RAG. Skont il-paragrafu 140 tal-RAG, il-popolazzjoni taż-żona assistita hija inqas minn dik ta' żoni mhux assistiti (il-popolazzjoni totali ta' żoni mhux assistiti hija ta' 3 666 831).
   
      (7)  L-Awtorità tinnota li hemm differenza ta' inqas minn 10 kilometri, tul il-fruntiera Svediża, bejn it-tliet muniċipalitajiet ta' Rømskog, Marker u Aremark (fil-kontea ta' Østfold) u ż-żoni eliġibbli fil-kontea ta' Hedmark. Fil-fehma tal-Awtorità, it-tliet muniċipalitajiet f'Østfold jistgħu, madanakollu, jiġu kkunsidrati li jmissu maż-żoni l-oħra eliġibbli skont it-tifsira tal-paragrafu 147 tal-RAG. L-Awtorità tinnota wkoll li d-densità tal-popolazzjoni ta' Rømskog, Marker u Aremark hija baxxa (6,9 għal kull kilometru kwadru).
   
      ANNESS
      MAPPA TAL-GĦAJNUNA REĠJONALI 2014-2020